उन्होंने एशियन नेटवर्क पर प्रसारित कार्यक्रम में अपनी पंसद के गाने सुनवाए, युवराज सिंह और जूही चावला से फ़ोन पर लाइव बात की, साथ ही कई श्रोताओं के सवालों के जवाब भी दिए.इससे पहले उन्होंने 'शाहरुख़्स हीरोज़' पेश किया था, पाँच हिस्सों में प्रसारित रेडियो कार्यक्रम में शाहरुख़ ने हर एपीसोड में उन लोगों के बारे में बात की थी जिन्होंने उन्हें प्रभावित किया.इनमें उनके पिता, अमिताभ बच्चन, हॉकी खिलाड़ी ध्यानचंद, दुनिया के आम लोग और उनकी पसंदीदा हीरोइनें शामिल थीं.उन्होंने 'लीडिंग लेडीज़' नाम के एपीसोड में श्रीदेवी, माधुरी दीक्षित और कैटरीना कैफ़ की ख़ास तौर पर चर्चा की थी.शाहरुख़ ने कहा, "पूरी दुनिया की पुलिस भले ही डॉन के पीछे पड़ी हो लेकिन उसे पकड़ा है बीबीसी एशियन नेटवर्क ने, मैं बहुत ख़ुश हूँ कि दुनिया भर के लोगों से बात कर रहा हूँ."एक श्रोता के सवाल के जवाब में उन्होंने कहा, "मेरा एक ही सपना है कि अगले कई सालों तक काम करता रहूँ, ऊपर वाले की दया से मुझे किसी बात की कमी नहीं है लेकिन मैं काम करते रहना चाहता हूँ."कई श्रोताओं ने उनकी आईपीएल टीम कोलकाता नाइट राइडर्स की जीत पर बधाइयाँ दीं.कार्यक्रम के दौरान उन्होंने टेलीफ़ोन पर अभिनेत्री जूही चावला से लाइव बातचीत की, और उनसे पूछा कि कोलकाता नाइट राइडर्स की जीत के बाद उन्हें कैसा महसूस हुआ.युवराज से बातचीतशाहरुख़ ने बहुत ही दोस्ताना अंदाज़ में युवराज से लाइव बात की, उन्होंने उनसे उनके स्वास्थ्य के बारे में बात की.शाहरुख़ ने कहा, "युवराज कैसानोवा हैं, वो बहुत आसानी से लड़कियों का दिल जीत लेते हैं."इसके जवाब में युवराज ने कहा, "बड़ी मुश्किल से अपनी रेपुटेशन ठीक की है, अब आप मत बिगाड़ो." कार्यक्रम में युवराज ने खुलकर अपनी बीमारी और संघर्ष के बारे में बात की.इस कार्यक्रम में उन्होंने फ़िल्म निर्देशक यश चोपड़ा के बारे में भी बात की जिनके साथ शाहरुख़ एक नई फ़िल्म शूटिंग कर रहे हैं, "सुबह के नौ बजे से रात के एक बजे तक हम शूटिंग करते रहे, उनकी उम्र अब करीब 80 साल है, लेकिन पूरे जोश में थे, मैं नहीं समझता कि पूरी फ़िल्म इंडस्ट्री में कोई प्यार के जज़्बे को उनसे बेहतर समझता है."कार्यक्रम के अंत में शाहरुख़ ने कहा, "मुझसे जब कहा गया कि तीन घंटे का शो होगा तो मुझे लगा कि ये तो बहुत लंबा है, लेकिन अब लग रहा है कि अगर कुछ और होता तो अच्छा होता."उन्होंने कार्यक्रम का अंत अपने फ़ेवरिट गाने, 'चल छंइया, छंइया, छंइया...' से किया.